|  |
| --- |
| **ПЛАН И ПРОТОКОЛ** |
| на ООУ ГОЦЕ ДЕЛЧЕВ - Неготино |
|  |
|  за постапување во реализација на воспитно образовниот процес со физичко присуство на учениците во учебната 2020/2021 година |
|  |
| **Тим за планирање, организирање и следење на наставата во учебната 2020/21г.** |
| **10/1/2020** |
|  |

**ПЛАН ЗА ОДРЖУВАЊЕ НА НАСТАВАТА ВО ООУ ГОЦЕ ДЕЛЧЕВ – НЕГОТИНО ВО УЧЕБНАТА 2020/2021 ГОДИНА**

**1. ОПШТИ ОДРЕДБИ**

Општинското основно училиште “Гоце Делчев “ – Неготино донесе одлука и побара дозвола од МОН за реализација на настава со физичко присуство на учениците од 1 до 5 одделение во централното и подрчните училишта. Оваа одлука е базирана на согласноста добиена од страна на родителите и врз анализата на просторните, хигиенските и кадровските капацитети како и епидемиолошката состојба во нашата општина. Согласно добиените дозволи учениците од 4 до 9 одделение од централното и ПУ с.Д.Дисан ќе следат настава од далечина, а сите подрачни до 5 одделение и учениците до 3 одделение од централното училиште ќе ја започнат учебната година со физичко присуство.

Овој план за започнување на учебната 2020/2021 година се базира на потребата да се добијат максимални придобивки за учениците, наставниците и вработените во училиштето и пошироката заедница, а воедно да не дојде до ширење на КОВИД-19 во нашата општина, имајќи предвид дека едно од основните човекови права покрај образованието е и правото на здравје.

Овој план ги објаснува чекорите кои треба да ги преземе училиштето за да ги обезбедат потребните мерки за заштита и со тоа да го намалат ризикот од ширење на корона вирусот (КОВИД-19).

**2.ОРГАНИЗАЦИЈА НА НАСТАВАТА**

Наставата во училиштето ќе се одвива според Календарот за органзација на работата на училиштата донесен од МОН според скратена наставна програма согласно Наставниот план за учебната 2020/21 година. Наставата ќе се реализира со почеток од 8:00 до 17: 35 часот. Настава со физичко присуство ќе се организира за учениците од 1 до 5 одделение во подрачните училишта, и од 1 до 3 одделение во централното училиште. Настава со учење од далечина ќе се организира за учениците од 4 до 9 одделение за учениците од централното училиште и од 6 до 9 за учениците од ПУ с.Долни Дисан. Училиштето изготви протоколи за постапување на учениците, наставниците, родителите, техничкиот персонал, кодекс за однесување при учење од далечина и го прилагоди куќниот ред на училиштето со цел да се организира безбедна и ефикасна училишна средина.

**2.1.НАСТАВА СО ФИЗИЧКО ПРИСУСТВО**

Учениците во наставата со физичко присуство се вклучуваат со согласност од родителот/старателот. Наставата ќе се реализира во група до 20 ученици (во училница со стандардна големина) и физичка дистанца меѓу учениците од најмалку 1.5 метри, како и со задолжително почитување на Протоколот за настава со физичко присуство изготвен од училиштето. Наставните часови ќе се реализираат по следниот распоред :

* **1 одделение**

|  |  |  |
| --- | --- | --- |
| **ЧАС** | **ВРЕМЕ** | **ОДМОР** |
| 1 | 9:00 – 9:30 | 5 минути |
| 2 | 9:35 – 10:05 | 15 минути |
| 3 | 10:20 – 10:50 | 5 минути |
| 4 | 10:55 – 11:25 | 5 минути |
| 5 | 11:30 – 12:00 |  |

Наставата ќе се одвива од 9:00 до 12 :00 часот. Учениците од 1 одделение ќе следат настава на првиот спрат во училиштето и ќе влегуваат и излегуваат во училшната зграда на посебен влез.

* **2 одделение**

|  |  |  |
| --- | --- | --- |
| **ЧАС** | **ВРЕМЕ** | **ОДМОР** |
| 1 | 8:30 – 9:00 | 5 минути |
| 2 | 9:05 – 9:35 | 15 минути |
| 3 | 9:50 – 10:20 | 5 минути |
| 4 | 10:25 – 10:55 | 5 минути |
| 5 | 11:00 – 11:30 | 5 минути |
| 6 | 11:35 – 12:05 |  |

Наставата ќе се одвива од 8:30 до 12 :05 часот. Учениците од 2 одделение ќе следат настава на вториот спрат во училиштето и ќе влегуваат и излегуваат во училишната зграда на посебен влез.

* **3 одделение**

|  |  |  |
| --- | --- | --- |
| **ЧАС** | **ВРЕМЕ** | **ОДМОР** |
| 1 | 8:00 – 8:30 | 5 минути |
| 2 | 8 :35 – 9:05 | 15 минути |
| 3 | 9:20 – 9: 50 | 5 минути |
| 4 | 9: 55 – 10:25 | 5 минути |
| 5 | 10:30 – 11:00 | 5 минути |
| 6 | 11:05 – 11:35 |  |

Наставата ќе се одвива од 8:00 до 11:35 часот. Учениците од 3 одделение ќе следат настава на третиот спрат во училиштето и ќе влегуваат и излегуваат во училишната зграда на посебен влез.

Наставата во подрачните училишта ќе започнува во 8:00 и ќе завршува во 11: 35 за сите одделенија.

Со овој план се уредува и распоред за влез и излез на ученците и училница во која ќе се реализира наставата за секоја паралелка. Секоја паралелка треба да биде пред одредениот влез 5 минути пред почеток на наставата и ќе биде внесена од својот одделенски раководител во училиштето запазувајќи го Протоколот донесен од училиштето. Кабинетската настава се укинува.

|  |  |  |  |  |  |  |
| --- | --- | --- | --- | --- | --- | --- |
| **ОДД.** | **ПАРАЛЕЛКА** | **ВЛЕЗ** | **УЧИЛНИЦА** | **ПОЧЕТОК НА НАСТАВА** | **ГОЛЕМ ОДМОР** | **КРАЈ НА НАСТАВА** |
| 1 ОДД. | 1Б | 1 | 1спрат/1 училница | 9:00 | 10:05-10:20 | 12.00 |
| 1В | 2 | 1спрат/3 училница | 9:00 | 10:05-10:20 | 12.00 |
| 1А | 3 | 1спрат/5училница | 9:00 | 10:05-10:20 | 12.00 |
| 2 ОДД. | 2А | 1 | 2спрат/1 училница | 8:30 | 9:50-10:20 | 12:05 |
| 2Б | 2 | 2спрат/3 училница | 8:30 | 9:50-10:20 | 12:05 |
| 2В | 3 | 2спрат/5 училница | 8:30 | 9:50-10:20 | 12:05 |
| 3 ОДД. | 3А | 1 | 3спрат/1 училница | 8:00 | 9:20-9:50 | 11:35 |
| 3Б | 2 | 3спрат/3училница | 8:00 | 9:20-9:50 | 11:35 |
| 3В | 3 | 3 спрат/6 училница | 8:00 | 9:20-9:50 | 11:35 |

Училиштето ќе обезбеди потребни средства за дезинфекција, топломери, пречки за дезинфекција на обувки, едукативни материјали согласно насоките од МОН. Наставниците во училиштето доаѓаат најмалку половина час пред отпочнување на наставата и учествуваат во организирањето и спроведувањето на влегувањето на учениците согласно распоредот на часови и Протоколот.

Големиот одмор може да се користи надвор од училишната зграда со постојано присуство на одделенскиот раководител.За време на одморите задолжително се почитува физичката дистанца и мерките за заштита согласно Протоколот за настава со физичко присуство, и потребно е да се намали колку што е можно повеќе физичкиот контакт меѓу учениците.

Реализацијата на наставата, отсуствата на учениците се евидентира во е-дневник и во дневникот на паралелката.

Доколку родителот/старателот, сака неговото дете наставата да ја следи со учење од далечина, поднесува изјава до училиштето дека ученикот ќе следи настава со учење од далечина и ќе биде редовно присутен на наставата со учење од далечина, согласно распоредот за часови на паралелката.

За учениците чии родители/старатели поднеле изјава до училиштето за следење на наставата со учење на далечина, училиштето за тие учениците организира учење на далечина**.**

Во паралелките во кои има ученици кои следат настава со учење на далечина, наставникот согласно условите, можностите и специфичностите на наставната единица во рамките на одреден наставен предмет може:

* додека го држи часот да ги вклучи и учениците кои следат настава од далечина (за што треба претходно да ги извести),
* да го сними реализираниот наставен час и да го испрати на учениците кои следат настава од далечина,
* да изготви печатени материјали кои ги преземаат родителите во соработка со наставникот/класниот раководител/образовниот асистент,
* да одржи час само за учениците кои следат настава од далечина,

**2.2. УЧЕЊЕ НА ДАЛЕЧИНА**

Наставата со учење на далечина се организира за учениците од 4 до 9 одделение и наставниците ја реализираат од училница во училиштето со користење на националната платформа Scools.mk.

Директорот на училиштето се грижи за целосна покриеност со интернет конеција во сите училници во училиштето.Во исклучителен случај кога во училиштето нема добра интернет конекција и истата не може да се обезбеди, наставникот часовите може да ги одржува и од дома, по претходно добиена писмена согласност од страна на директорот на училиштето.

При настава со учење на далечина работниот ден на ученикот трае од 4 до 4 часа и 40 минути дневно, во зависност од возраста на учениците и одмор од 10 (десет) минути по секој наставен час или активност. Распоредот на часовите е следниот :

* **4 одделение**

|  |  |  |
| --- | --- | --- |
| ЧАС | ВРЕМЕ | ОДМОР |
| 1 | 12:00 – 12:30 | 10 минути |
| 2 | 12:40 – 13:10 | 10 минути |
| 3 | 13:20 – 13:50 | 15 минути |
| 4 | 14:05 – 14:35 | 10 минути |
| 5 | 14:45 – 15:15 | 10 минути |
| 6 | 15:25 – 15:55 |  |

* **5 одделение**

|  |  |  |
| --- | --- | --- |
| **ЧАС** | **ВРЕМЕ** | **ОДМОР** |
| 1 | 12:30 – 13:00 | 10 минути |
| 2 | 13 :10 – 13:40 | 10 минути |
| 3 | 14:10 – 14: 40 | 15 минути |
| 4 | 14: 55 – 15:25 | 10 минути |
| 5 | 15:35 – 16:05 | 10 минути |
| 6 | 16:15 – 16:45 | 10 минути |
| 7 | 16:55 – 17:25 |  |

* **6 и 7 одделение**

|  |  |  |
| --- | --- | --- |
| **ЧАС** | **ВРЕМЕ** | **ОДМОР** |
| 1 | 9:00 – 9:30 | 10 минути |
| 2 | 9:40 – 10:10 | 10 минути |
| 3 | 10:20 – 10:50 | 15 минути |
| 4 | 11:05 – 11:35 | 10 минути |
| 5 | 11:45 – 12:15 | 10 минути |
| 6 | 12:25 – 12:55 | 10 минути |
| 7 | 13:05 – 13 :35 |  |

* **8 и 9 одделение**

|  |  |  |
| --- | --- | --- |
| **ЧАС** | **ВРЕМЕ** | **ОДМОР** |
| 1 | 13:00 – 13:30 | 10 минути |
| 2 | 13:40 – 14:10 | 10 минути |
| 3 | 14:20 – 14:50 | 15 минути |
| 4 | 15:05 – 15:35 | 10 минути |
| 5 | 15:45– 16:15 | 10 минути |
| 6 | 16:25 – 16:55 | 10 минути |
| 7 | 17:05– 17:35 |  |

Наставата од далечина ќе се одвива согласно со Кодексот за однесување изготвен од училиштето.

**2.3. УЧЕНИЦИ СО ПОПРЕЧЕНОСТ**

Учениците со попреченост во паралелките од прво одделение ќе бидат вклучени во наставата во согласност со ИОП.

Родителите/старателите на учениците со попреченост, имаат право да одлучат дали нивните деца ќе следат настава со физичко присуство во училиште или ќе следат настава со учење од далечина - од дома.

Учениците со попреченост кои имаат поддршка од образовен или личен асистент, продолжуваат со поддршката на образовниот процес на учениците во училиштето или во домот на ученикот и треба да бидат во постојана комуникација и координација со инклузивниот тим во училиштето и родителите.

Образовниот асистент начинот на поддршката на образовниот процес на ученикот ја договара во директна соработка со родителот/старателот.

Образовниот или личниот асистент кој се вклучува во паралелката, се придржува на Протоколот за настава со физичко присуство, поттикнува физичка дистанца помеѓу ученик-ученик и наставник-ученик и помага во одржување на хигиената на ученикот.

**2.4. УЧЕНИЦИ СО РЕСПИРАТОРНИ, ХРОНИЧНИ РЕТКИ БОЛЕСТИ И/ИЛИ ДРУГИ БОЛЕСТИ**

Учениците кои имаат потврда од матичен лекар/педијатар дека поради својата здравствена состојба не треба да посетуваат настава со физичко присуство следат настава со учење од далечина.

Родителот/старателот до училиштето доставува медицинска документација и потврда од матичен лекар.

**3.НАЦИОНАЛНА ПЛАТФОРМА ЗА УЧЕЊЕ НА ДАЛЕЧИНА**

За учениците кои ќе се приклучуваат на настава на далечина, наставниците ja употребуваат националната платформа за учење на далечина која овозможува двонасочна интеракција и комуникација на наставникот и ученикот.

Националната платформа за учење на далечина ќе овозможи организација на содржините во форма на е-Училници. Секоја е-Училница е поврзана со соодветен наставник и ученици, при што наставникот има можност да:

* + поставува содржини (документи, презентации)
	+ поврзува надворешни содржини
	+ испраќа соопштенија до учениците
	+ врши двонасочна комуникација со користење на форуми
	+ дефинира активности кои треба да ги сработат учениците
	+ дава повратни информации на испратените домашни задачи од учениците
	+ одржува on-line настава со помош на Microsoft Teams
	+ креира и одржува тестови
	+ креирање на е-Лекции

Националната платформа ќе овозможи детално следење на активностите на наставниците и учениците, по што ќе можат да се изработат извештаи.

**4. ПРОВЕРКА (ВАЛИДАЦИЈА) НА ЗНАЕЊАТА НА УЧЕНИЦИТЕ**

Проверката (валидацијата) на знаењата на учениците се реализира со физичко присуство во училиште, на секое тромесечие по однапред утвреден распоред на паралелки, број на ученици во паралелка и времетраење на проверката

Училиштето изготвува распоред за проверка на знаењата на учениците најдоцна 2 недели пред предвидените термини и истиот го објавува на веб страната на училиштето и на националната платформа за учење на далечина.

По завршување на процесот на проверка на знаењата на учениците, класниот раководител по електронски пат го известува родителот за постигнатиот успех на неговото дете, утврден на наставнички совет.

Доколку ученикот кој следи настава со учење на далечина не се вклучи на настава повеќе од пет дена, наставникот со стручната служба во училиштето реализира посета на ученикот во неговиот дом и спроведува разговор со родителот за неопходноста од задолжително и редовно следење на наставата.

За извршената посета и разговор со родителот/старателот се составува белешка.

За нередовно присуство на наставата се применуваат педагошките мерки утврдени во Законот за основното образование и Законот за средното образование.Ученикот кој не може да биде оценет поради отсуство од најмалку една третина од фондот на наставни часови од одредени предмети, има право да полага одделенски испит/ испит на година по предметите по кои не е оценет, согласно Законот за основното образование.

**5. УЧЕНИЦИ КОИ НЕМААТ ИКТ/СМАРТФОН ИЛИ ИНТЕРНЕТ**

За учениците кои немаат пристап до ИКТ или интернет, училиштето организира настава со физичко присуство во училиште, со согласност од родителите/старателите и исклучива согласност од Владата во утврдена постапка.

Доколку родителите не се согласуваат наставата да биде со физичко присуство, училиштето изготвува печатени материјали кои ги преземаат родителите во соработка со наставникот/класниот раководител/образовниот асистент.Покрај ова во интерес на децата, училиштето во договор со родителите договараат најбезбеден начин за давање и преземање на учебните материјали, домашните задачи и други училишни обврски за учениците.

ПРОТОКОЛ

за постапување на ООУ ГОЦЕ ДЕЛЧЕВ - Неготино за реализација на воспитно-образовниот процес со физичко присуство на учениците во учебната 2020/2021 година

* Наставниот процес во училиштето се одвива во период од 08:00 часот до 17:35 часот.
* Училиштето за влез и излез на учениците ги става во функција сите влезови на училишната зграда и изготвува распоред за влез/излез со различно време на влегување и излегување на учениците за секое одделение и го истакнува на видни места во училиштето.
* Протокот на ученици и вработени во и надвор од училиштето се одвива по строго контролиран ред, со поставување на ознаки со кои се означува правецот на движење и запазување на минимум потребното растојание од 1,5 метар при чекање ред на учениците пред и внатре во училиштето.
* За контролиран влез и излез во/од училиштето, пред и внатре во училиштето, се организира редарска служба, со цел спроведување на редот и одржување на потребното растојание меѓу учениците од минимум 1,5 метар и тоа 2 редари пред влезот на училиштето и 2 редари во училиштето. Редарите се ангажираат од редот на вработените во училиштето, за што одлучува директорот на основното училиште.
* На влезот од училиштето, во ходниците и училниците се поставуваат едукативно-информативни материјали, насоки за заштита на здравјето и безбедност во училиштето и средства за дезинфекција на раце.
* Родителите/старателите ги испраќаат учениците до назначениот влез на училиштето и се забранува нивно влегување во училиштето, освен за родителите/старателите/образовните асистенти на учениците со посебни образовни потреби со задолжително носење на маска/прекривка на лицето.
* На секој влез од училиштето учениците ги пречекува дежурен наставник, кој се грижи ученикот да ги дезинфицира обувките и рацете, односно му помага на ученикот да ги дезинфицира рацете со дезинфекционо средство.
* На учениците кои доаѓаат со организиран превоз, им се мери телесната температура пред влегување во автобусот и се врши дезинфекција на рацете и обувките. Учениците кои имаат зголемена температура (над 37.4°) се враќаат дома со препораки родителот да превземе соооветни здравствени мерки.
* Вработените во училиштето и учениците при влегување во училиште, за време на престојот во училиште и за време на наставата задолжително ја почитуваат мерката за физичка дистанца од најмалку 1,5 метар и носат заштитна маска/покривка на лице, освен кога се на отворено во училишниот двор со одржување на препорачаната дистанца.
* Вработените при влезот во училиште задолжително ги дезинфицираат обувките и рацете.
* На сите вработени им се мери телесна температура пред влезот на училиштетосо безконтактен топломер и во случај на зголемена температура (над 37.4°) вработениот се упатува кај матичен лекар.
* На ученицитепред влезот на училиштето,им се мери телесна температура со безконтактен топломер. Во случај на покачена телесна температура (над 37.4°) не се дозволува влез на ученикот во училиште и родителот се упатува на консултација кај матичниот лекар на ученикот. Децата со знаци на други заразни болести исто така не смеат да доаѓаат на училиште.
* Наставата во училница се изведува со најмногу до 20 ученици во училница и обезбедено физичко растојание од 1,5 метри помеѓу учениците и наставникот и учениците.
* Доколку наставата се реализира на отворено во училишниот двор, се препорачува да не се носат маски/прекривки на лицето, но да се почитува задолжително препорачаната физичка дистанца помеѓу ученик-ученик и наставник-ученик од најмалку 1,5 метри.
* Наставниците треба да избегнуваат подолго да се задржуваат во наставничката канцеларија и задолжително запазуваат физичка дистанца од 1.5 метри.
* Учениците од една паралелка престојуваат во една просторија и се забранува кабинетска настава, заради грижа за здравјето на учениците.
* Секогаш кога е можно и дозволуваат временските услови, наставата се реализира надвор од училница во училишниот двор, на отворено.
* Првиот ден од наставата започнува со упатства за учениците за тоа како правилно и безбедно да се однесуваат, да одржуваат физичко растојание, хигиена на рацете и заштита на сопственото здравје, но и здравјето на останатите ученици и вработените во училиштето.
* Се забрануваат поздравувања со физички контакт за вработените во училиштето и меѓу учениците.
* За време на наставата и одморите, со учениците задолжително е присутен класниот раководител/наставник и се грижи за почитување на физичка дистанца меѓу учениците.
* Меѓусебното споделување информации и работните состаноци во училиштето треба да се изведуваат со употреба на видеоконференциска врска.
* Површините и предметите кои почесто се изложени на допир од страна на вработените во училиштето и учениците, се дезинфицираат на почетокот и на крајот на секоја смена, а најмалку два пати на ден. Училиштето изготвува листа на сите површини кои треба редовно да бидат чистени.
* Чистењето на училниците се врши пред почетокот на наставата, за време на одморот кога учениците се во училишниот двор и по завршување на сите училишни активности, со вода и сапун/детергент и со дезинфекциско средство кое делува на вируси според упатство на производителот.
* Употребата на тоалетите се организира на начин што ќе овозможи присуство на помал број ученици и запазена дистанца (на пример, ако тоалетот е помал, ученикот треба да чека надвор од тоалетот додека излезе ученикот кој е внатре).
* Тоалетите треба да бидат функционални заради овозможување услови за почесто миење на рацете со проточна вода и сапун и почесто се чистат со задолжително водење на евиденција за спроведеното чистење и дезинфекција со средство кое делува на вируси според упатство од производителот, алтернативно може да се користи 0,05% натриум хипохлорит (5% белило за домаќинство кое се користи во размер 1:100) или 70% алкохол за дезинфекција на горни површини.
* Холовите, скалите и останатите заеднички простории се чистат почесто, додека учениците се на настава и по завршувањето на сите училишни активности.
* Чистењето на фискултурната сала, спортските игралишта и соблекувални и другите помошни простории, се врши веднаш по користењето од страна на секоја група ученици.
* Училиштата воведуваатсистем за еднонасочно движење на учениците низ просториите и ограничување на бројот на лица кои истовремено се присутни во соблекувалните и контролирано излегување и влегување во соблекувалните.
* Просториите задолжително се проветруваат после секој наставен час, најмалку половина час пред пристигнување и по заминувањето на учениците.
* За време на наставата во училницата, доколку дозволуваат временските услови, се остава отворен прозорец. Во училницата (доколку ги има) се избегнува употребата на уреди за климатизација и вентилација.
* Директорот на основното училиште треба да определи лица од вработените кои на одредени места ќе бидат во улога на контролори и вооедно ќе можат да помогнат на оние ученици кои имаат прашања и им е потребна поддршка да ги разберат мерките за нивна заштита.
* Учениците доаѓаат и одат сами на училиште, во придружба на родител/старател/образовен/личен асистент, со организиран или јавен превоз. Превозниците кои вршат превоз на ученици ги почитуваат и применуваат протоколите за превоз на патници.
* Пренесувањето на информациите и состаноците со родителите/старателите се одвива преку телефон или преку некоја онлајн апликација која што ќе ја договорат родителите и наставниците.
* Учениците носат оброк/храна од дома или доколку е можно за организација, оброкот што го обезбедува училиштето треба да биде соодветно спакуван или готов производ, притоа водејки сметка за стандардите и нормативите за исхрана за оваа категорија на деца.
* Учениците оброкот го консумираат во училницата во која реализираат настава и само тогаш им е дозволено да ја отстранат маската/прекривката од лице во училница.
* Учениците ги мијат рацете пред и по јадење, пред и по употреба на тоалет, пред и по доаѓање од надвор и кога рацете изгледаат валкани.
* Користењето на спортската сала, библиотеката и други простории треба да биде од група ученици од иста паралелка, така што да нема можност за мешање на повеќе ученици од различни паралелки(пр. За време на еден наставен час, една паралелка е во фискултурната сала, а две паралелки се надвор во училишниот двор или на спортските терени).
* Преминувањетониз заедничките простории треба да се организира така што додека учениците и наставниците од една паралелка поминуваат во исто време, учениците и наставниците од другите паралелки го чекаат својот ред, притоа укажувајќи им на учениците да не допираат површини или предмети во просторот каде се движат.
* Треба да се избегнува влегување на други лица (на пример, за чистење, поправка или внесување храна) во училниците сè додека учениците се наоѓаат во нив, како и влегување во училишната зграда на лица кои не се вработени во училиштето или деца кои не се ученици на тоа училиште.
* Испораките за потребите на училиштата ја преземаат надлежните, вработени во училиштата од споредниот влез на училиштето (доколку има таков влез училиштето), а главниот влез е дозволен само на сервисерите и другите служби чии услуги се неопходни (пр. спроведување на превентивни и анти-епидемични мерки како што се проверка на вода за потрошувачка, безбедност на храна и др.) со задолжително почитување на мерката за дезинфекција на рацете и доколку е потребно носење заштитна маска/прекривка и заштитници за обувките.
* Доколку во училиштето се појави заболен од КОВИД-19 или лице кое имало контакт со лице заболено од КОВИД-19, лицето треба да се изолира во посебна просторија со задолжително носење на заштитна маска/прекривка, а директорот треба да воспостави комуникација со Центарот за јавно здравје за добивање на понатамошни насоки за постапување. За преземените активности училиштето доставува извештај до општината, а општината до Министерството за образование и наука.
* Ако ученик развие симптоми на КОВИД-19 додека е во училиште, наставникот/стручниот соработник го изолира ученикот во посебна просторија со задолжително носење на заштитна маска/прекривка и веднаш ги известува родителите/старателите, кои во најкраток временски период треба да го земат детето со цел консултација и натамошни активности со матичниот лекар на ученикот.
* Доколку се потврди дека ученик е заболен од КОВИД - 19, се известува епидемиолошката служба во Центарот за јавно здравје која итно треба да направи анкета со наставниците и учениците за проценка на степенот на ризик врз основа на контактите кои ги имале.

ПРОТОКОЛ

за постапување на наставниот кадар во ООУ “Гоце Делчев“ – Неготино за реализација на воспитно образовниот процес со физичко присуство на учениците за учебната 2020/2021 година

* При влезот во училиштето секој работен ден наставниот кадар и другите вработени во училиштето се должни да извршат дезинфекција на обувките и рацете, и да измерат телесна температура со бесконтактен топломер.
* Во случај на зголемена телесна температура над 37,4 ֯ вработениот се упатува на матичен лекар.
* Наставниот кадар со своето однесување и почитување на мерките треба да претставува пример за учениците.
* Се забранува поздравувања со физички контакт за наставниот кадар.
* За време на престојот во училиштето наставниот кадар задолжително ја почитува мерката за физичка дистанца од 1,5м и носи заштитна маска/прекривка за лице, освен кога се на отворено во училишниот двор со одржување на препорачаната дистанца.
* Наставниците треба да избегнуваат подолго да се задржуваат во наставничката канцеларија и задолжително да запазуваат физичка дистанца од 1,5м.
* Првиот ден од наставата започнува со упатства за учениците за тоа како правилно и безбедно да се однесуваат, да одржуваат физичко растојание, хигиена на рацете и заштита на сопственото здравје, но и здравјето на останатите ученици и вработени во училиштето.
* На секој влез од училиштето учениците ги пречекува дежурен наставник, кој се грижи ученикот да ги дезинфицира обувките и рацете, односно му помага на ученикот да ги дезинфицира рацете со дезинфекционо средство.
* На првиот ден од наставата на учениците им се презентира протоколот за постапување на учениците.
* За време на наставата и одморите, со учениците задолжително е присутен класниот раководител/наставник и се грижи за почитување нафизичка дистанца меѓу учениците.
* За време на наставата во училницата,доколку дозволуваат временските услови, се остава отворен прозорец. Во училницата (доколку ги има) се избегнува употребата на уреди за климатизација и вентилација.
* Наставата во училница се изведува со најмногу до 20 ученици во училница и обезбедено физичко растојание од 1,5 метри помеѓу учениците и наставникот и учениците.
* Доколку наставата се реализира на отворено во училишниот двор, се препорачува да не се носат маски/прекривки на лицето, но да се почитува задолжително препорачаната физичка дистанца помеѓу ученик-ученик и наставник-ученик од најмалку 1,5 метри.
* Учениците од една паралелка престојуваат во една просторија и се забранува кабинетска настава, заради грижа за здравјето на учениците.
* Секогаш кога е можно и дозволуваат временските услови, наставата се реализира надвор од училница во училишниот двор, на отворено.
* Учениците го консумираат оброкот во својата училница.
* Наставниот час трае 30 минути, со 5 минути одмор помеѓу часевите, и 15 минути голем одмор
* Преминувањетониз заедничките простории треба да се организира така што додека учениците и наставниците од една паралелка поминуваат во исто време, учениците и наставниците од другите паралелки го чекаат својот ред, притоа укажувајќи им на учениците да не допираат површини или предмети во просторот каде се движат.
* Ако ученик развие симптоми на КОВИД-19 додека е во училиште, наставникот/стручниот соработник го изолира ученикот во посебна просторија со задолжително носење на заштитна маска/прекривка и веднаш ги известува родителите/старателите, кои во најкраток временски период треба да го земат детето со цел консултација и натамошни активности со матичниот лекар на ученикот.
* Согласно Планот за одржување на наставата во основните училишта за учебната 2020/2021 година донесен од Министерството за образование и наука, учењето на далечина ќе се одвива на националната платформа, а оценувањето со физичко присуство на учениците пред секое тромесечје со посебно изготвен распоред на начин предвиден со Планот.

ПРОТОКОЛ

 за постапување на техничкиот персонал во ООУ “Гоце Делчев“ – Неготино за реализација на воспитно образовниот процес со физичко присуство на учениците за учебната 2020/2021 година

* При влезот во училиштето секој работен ден вработените од техничкиот персонал се должни да извршат дезинфекција на обувките и рацете, и да измерат телесна температура со бесконтактен топломер.
* Во случај на зголемена телесна температура над 37,4 ֯ вработениот се упатува на матичен лекар.
* Техничкиот персонал со своето однесување и почитување на мерките треба да претставува пример за учениците.
* Се забранува поздравувања со физички контакт за техничкиот персонал.
* За време на престојот во училиштето техничкиот персонал задолжително ја почитува мерката за физичка дистанца од 1,5м и носи заштитна маска/прекривка за лице, освен кога се на отворено во училишниот двор со одржување на препорачаната дистанца.
* Техничкиот персонал е задолжен за одржување на хигиената во училиштето на највисоко ниво во сите простории, училници, тоалети, спортска сала, библиотека и др.
* Површините и предметите кои почесто се изложени на допир од страна на вработените во училиштето и учениците, се дезинфицираат на почетокот и на крајот на секоја смена, а најмалку два пати на ден. Училиштето изготвува листа на сите површини кои треба редовно да бидат чистени.
* Чистењето на училниците се врши пред почетокот на наставата, за време на одморот кога учениците се во училишниот двор и по завршување на ситеучилишни активности, со вода и сапун/детергент и со дезинфекциско средство кое делува на вируси според упатство на производителот.
* Тоалетите треба да бидат функционални заради овозможување услови за почесто миење на рацете со проточна вода и сапун и почесто се чистат со задолжително водење на евиденција за спроведеното чистење и дезинфекција со средство кое делува на вируси според упатство од производителот, алтернативно може да се користи 0,05% натриум хипохлорит (5% белило за домаќинство кое се користи во размер 1:100) или 70% алкохол за дезинфекција на горни површини.
* Вработените од техничкиот персонал се задолжени да водат грижа дали во тоалетите има средства за дезинфекција и миење раце и да извести доколку нема.
* Холовите, скалите и останатите заеднички простории се чистат почесто, додека учениците се на настава и по завршувањето на сите училишни активности.
* Чистењето на фискултурната сала, спортските игралишта и соблекувалнии другите помошни простории, се врши веднаш по користењето од страна на секоја група ученици.
* Просториите задолжително се проветруваат после секој наставен час, најмалку половина час пред пристигнување и по заминувањето на учениците.

ПРОТОКОЛ

 за постапување на учениците во ООУ “Гоце Делчев“ – Неготино за реализација на воспитно образовниот процес со физичко присуство на учениците за учебната 2020/2021 година

* При влезот во училиштето секој работен ден учениците се должни да извршат дезинфекција на обувките и рацете, и да измерат телесна температура со бесконтактен топломер.
* На секој влез од училиштето учениците ги пречекува дежурен наставник, кој се грижи ученикот да ги дезинфицира обувките и рацете, односно му помага на ученикот да ги дезинфицира рацете со дезинфекционо средство.
* Учениците задолжително се движат низ училиштето според насоките поставени во ходниците.
* Во случај на зголемена телесна температура над 37,4 ֯ се известува родителот на ученикот.
* Се забранува поздравувања со физички контакт за учениците.
* Се забранува делење на пијалокот и храната помеѓу учениците, како и делење на моливчиња, гуми и други ученички материјали.
* За време на престојот во училиштето учениците задолжително ја почитуваат мерката за физичка дистанца од 1,5м и носат заштитна маска/прекривка за лице, освен кога се на отворено во училишниот двор со одржување на препорачаната дистанца.
* Употребата на тоалетите се организира на начин што ќе овозможи присуство на помал број ученици и запазена дистанца (на пример, ако тоалетот е помал, ученикот треба да чека надвор од тоалетот додека излезе ученикот кој е внатре).
* Учениците носат оброк/храна од дома. Учениците оброкот го консумираат во училницата во која реализираат настава и само тогаш им е дозволено да ја отстранат маската/прекривката од лице во училница.
* Учениците ги мијат рацете пред и по јадење, пред и по употреба на тоалет, пред и по доаѓање од надвор и кога рацете изгледаат валкани.

ПРОТОКОЛ

за постапување на родителите во ООУ “Гоце Делчев“ – Неготино за реализација на воспитно образовниот процес со физичко присуство на учениците за учебната 2020/2021 година

* Родителите/старателите ги испраќаат учениците до назначениот влез на училиштето и се забранува нивно влегување во училиштето, освен за родителите/старателите/образовните асистенти на учениците со посебни образовни потреби со задолжително носење на маска/прекривка на лицето.
* На секој влез од училиштето учениците ги пречекува дежурен наставник, кој се грижи ученикот да ги дезинфицира обувките и рацете, односно му помага на ученикот да ги дезинфицира рацете со дезинфекционо средство.
* На ученицитепред влезот на училиштето,им се мери телесна температура со бесконтактен топломер. Во случај на покачена телесна температура (над 37.4°) не се дозволува влез на ученикот во училиште и родителот се упатува на консултација кај матичниот лекар на ученикот. Децата со знаци на други заразни болести исто така не смеат да доаѓаат на училиште.
* Пренесувањето на информациите и состаноците со родителите/старателите се одвива преку телефон или преку некоја онлајн апликација којашто ќе ја договорат родителите и наставниците.
* Учениците носат оброк/храна приготвен од дома.
* Ако ученик развие симптоми на КОВИД-19 додека е во училиште, наставникот/стручниот соработник го изолира ученикот во посебна просторија со задолжително носење на заштитна маска/прекривка и веднаш ги известува родителите/старателите, кои во најкраток временски период треба да го земат детето со цел консултација и натамошни активности со матичниот лекар на ученикот
* Согласно Планот за одржување на наставата во основните училишта за учебната 2020/2021 година донесен од Министерството за образование и наука, учењето на далечина ќе се одвива на националната платформа, а оценувањето со физичко присуство на учениците пред секое тромесечје со посебно изготвен распоред на начин предвиден со Планот.